OBEC MÁLINEC, okr. Poltár

**––––––––––––––––––––––––––––––––––––––––––––––––––––––––––––––––**

 **SMERNICA**

##  o odchyte túlavých zvierat na území obce Málinec

##

**číslo: 1/2021**

V  Málinci, dňa 18.02.2021

 Ing. Igor Lacko

 starosta obce

##  *Článok 1*

##  *Úvodné ustanovenie*

 Obecné zastupiteľstvo v Málinci, v zmysle § 15 ods. 3 Štatútu obce a na základe ustanovenia § 22 ods. 10 zákona č. 39/2007 Z. z. o o veterinárnej starostlivosti v znení neskorších zákonov a vyhlášky Ministerstva pôdohospodárstva a rozvoja vidieka SR č. 283/2020 Z.z. o podrobnostiach o ochrane spoločenských zvierat, požiadavkách na odchyt túlavých zvierat a požiadavkách na karanténne stanice a útulky pre zvierat, vydáva Smernicu na zabezpečenie úloh odchytu túlavých a zabehnutých zvierat na území obce Málinec /ďalej len *„Smernica“*/

 ***Článok 2***

 ***Všeobecné ustanovenia***

 1. Smernica na zabezpečenie úloh súvisiacich s odchytom túlavých a zabehnutých zvierat ustanovuje :

 - pre účely tejto smernice je túlavým a zabehnutým spoločenským zvieraťom pes, alebo mačka, ktoré sa bez dozoru pohybujú po verejných priestranstvách obce,

- odchyt túlavých a zabehnutých zvierat vykonáva na základe uzavretej zmluvy s obcou (§ 22 ods. 10 zákona č. 39/2007 Z.z./ odborne spôsobilá osoba, ktorá je držiteľom osvedčenia na odchyt túlavých zvierat - § 11 ods. 1 vyhlášky MPRV SR č. 283/2020 Z.z., oprávnenou osobou pre obec je Regionálne centrum Slobody zvierat Lučenec v zastúpení Mgr. Katarína Ferenczová ,

 - po vykonaní odchytu túlavých zvierat, zmluvne dohodnutá osoba oprávnená na odchyt túlavých zvierat v obci, umiestni odchytené túlavé zviera, ktoré je spoločenským zvieraťom, do karanténnej stanice alebo útulku pre zvieratá, ak jeho vlastník alebo držiteľ nie je známy alebo ak ho nie je možné bezodkladne po jeho odchyte a identifikácii odovzdať jeho vlastníkovi alebo držiteľovi,

 - odchyt túlavých /zabehnutých/ spoločenských zvierat sa vykonáva primeraným spôsobom tak, aby nedošlo k ohrozeniu zdravia zúčastnených osôb a odchytávaného zvieraťa,

 2. Obec je povinná prevziať túlavé zviera */pes, mačka/* nájdené na území obce od nálezcu a prostredníctvom zmluvne dohodnutej osoby oprávnenej na odchyt túlavých zvierat v obci, umiestniť ho v karanténnej stanici alebo útulku pre zvieratá. Obec zabezpečuje starostlivosť o túlavé zviera od okamihu jeho prevzatia a po tom, ako nadobudne vlastníctvo k zvieraťu podľa § 22 odsek 17 zákona č. 39/2007 Z.z., môže aj bezodplatne previesť vlastníctvo zvieraťa na karanténnu stanicu alebo útulok pre zvieratá.

 3. Ak osoba schválená na odchyt túlavých zvierat odchytí túlavé zviera, ktoré nie je spoločenským zvieraťom */t.j. nie je pes a mačka/* a jeho vlastník alebo držiteľ nie je známy alebo ak ho nie je možné bezodkladne po jeho odchyte a identifikácii odovzdať jeho vlastníkovi alebo držiteľovi, upovedomí o jeho odchyte príslušnú regionálnu veterinárnu a potravinovú správu, ktorá nariadi vykonanie príslušných opatrení.

 4. Obec - osoba oprávnená na odchyt túlavých zvierat v obci eviduje a aktualizuje údaje o odchytených túlavých zvieratách alebo nájdených túlavých zvieratách, ktoré sú spoločenskými zvieratami, v rozsahu podľa § 14 vyhlášky MPaRV č. 283/2020 Z.z.

 ***Článok 3***

 ***Úhrada nákladov spojených s odchytom zvierat***

 1. Náklady spojené s odchytom zvierat na území obce sú nákladmi obce do doby zistenia vlastníka alebo držiteľa spoločenského zvieraťa – psa, mačky. Vlastník, držiteľ odchyteného spoločenského zvieraťa, je povinný uhradiť obci preukázané náklady spojené s odchytom zvieraťa, veterinárnym vyšetrením zvieraťa a jeho umiestnením v karanténnej stanici alebo útulku.

 2. Prevzatie odchyteného spoločenského zvieraťa vlastníkom alebo držiteľom od oprávnenej osoby, z karanténnej stanice alebo útulku je možné len na základe písomného potvrdenia obce o úhrade nákladov spojených s odchytom zvieraťa.

 3. Povinnosť úhrady nákladov spojených s odchytom túlavého zvieraťa, ktoré nie je spoločenským zvieraťom */t.j. nie je pes a mačka/* a jeho vlastník alebo držiteľ sú známi, prechádza na tieto osoby.

 ***Článok 4***

 ***Oznamovanie údajov o odchyte zvierat***

 1. Odchyt spoločenského zvieraťa */pes, mačka/*, resp. iného zvieraťa, bezodkladne zverejňuje obec na úradnej tabuli, webovej adrese obce a miestnym rozhlasom. Oznam obsahuje údaje o zvierati – rasu, vek, farbu, deň, miesto odchytu a kontaktnú adresu zariadenie /karanténna stanica, útulok/, kde sa zviera nachádza.

 2. Súčasťou oznamu o odchyte zvieraťa a jeho prevzatia sú i podmienky vyplývajúce z úhrady vzniknutých nákladov spojených s odchytom a umiestnením zvieraťa.

 ***Článok 5***

 ***Záverečné ustanovenia***

 1. Zmeny a doplnenia tejto Smernice je možné vykonať len písomnými dodatkami, ktoré schváli obecné zastupiteľstvo.

 2. Za oboznámenie obyvateľov obce s touto Smernicou prostredníctvom úradnej tabule, webovej adresy obce a MR, je zodpovedný starosta obce.

3. Táto Smernica bola schválená uznesením Obecného zastupiteľstva v Málinci č.1/2021, dňa 18.2.2021 , a nadobúda účinnosť dňom schválenia.

 Ing. Igor Lacko

 starosta obce